

**H O T Ă R Â R E**

**privind acordarea unui mandat special reprezentantului Judeţului Cluj în Adunarea Generală a Acţionarilor la Compania de Apă Someș S.A., în vederea exercitării drepturilor de acţionar**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 120 din 20.06.2023 privind acordarea unui mandat special reprezentantului Judeţului Cluj în Adunarea Generală a Acţionarilor la Compania de Apă Someș S.A., în vederea exercitării drepturilor de acţionar, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 24.859/2023; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 24.860/2023 şi de Avizul cu nr. 24.859 din 22.06.2023 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Adresele Companiei de Apă Someș S.A. nr. 22.944/SJ/09.06.2023, înregistrată la Consiliul Județean Cluj cu nr. 23.710/09.06.2023; nr. 23.008/09.06.2023, înregistrată la Consiliul Județean Cluj cu nr. 23.711/09.06.2023 și nr. 23.521/DG/SJ/13.06.2023, înregistrată la Consiliul Județean Cluj sub nr. 24.263/14.06.2023;
* Decizia Consiliului de administrație al Companiei de Apă Someș S.A. nr. 60/09.06.2023;

Luând în considerare prevederile art. 123 – 139 și ale art. 142 - 153 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. a) și alin. (2) lit. d) din Ordonanța de ugență a Guvernului nr. 57/2019 privind Codul Administrativ, cu modificările și completările ulterioare;
* art. 72 - 73 și ale art. 142 alin. (1) din Legea privind societăţile nr. 31/1990, republicată, cu modificările şi completările ulterioare;
* art. 1 alin. (3) lit. b) din Ordonanța de urgență a Guvernului nr. 26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative, aprobată prin Legea nr. 16/2013, cu modificările şi completările ulterioare;
* Hotărârii Consiliului Județean nr. 267/2017 privind aprobarea unor măsuri în vederea achiziționării serviciilor juridice de consultanță, de asistență și/sau de reprezentare, cu modificările ulterioare;
* Hotărârii Consiliului Judeţean Cluj nr. 193/2020 privind desemnarea reprezentanților Județului Cluj în adunarea generală a acționarilor la societățile la care acesta este acționar, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se acordă mandat special doamnei Marc Marinela, în calitate de reprezentant al Județului Cluj în Adunarea Generală a Acționarilor la Compania de Apă Someș S.A., în vederea exprimării acordului Consiliului Județean Cluj pentru achiziționarea serviciilorde consultanță, de asistență și/sau de reprezentare a societății, în vederea formulării acțiunilor în instanță având ca obiect anularea sau suspendarea Notelor de constatare a neregulilor și de stabilire a corecțiilor financiare, precum și pentru reprezentarea în cadrul situațiilor litigioase raportat la contractele încheiate în derularea ”Proiectului regional de dezvoltare a infrastructurii de apă și apă uzată din județele Cluj și Sălaj, în perioada 2014-2020”.

**Art. 2.** Reprezentantul Judeţului Cluj în Adunarea Generală a Acţionarilor la Compania de Apă Someş S.A. va depune la Consiliul Judeţean Cluj, în termen de cel mult două zile lucrătoare de la data desfăşurării şedinţei A.G.A., copii conforme cu originalul ale hotărârilor adoptate şi ale proceselor-verbale ale şedinţei.

**Art. 3.** Cu punerea în aplicare a prevederilor prezentei hotărâri se încredinţează reprezentantul Judeţului Cluj în A.G.A. la Compania de Apă Someş S.A. și societatea Compania de Apă Someş S.A.

**Art. 4.** Prezenta hotărâre se comunică Direcţiei Generale Buget-Finanţe, Resurse Umane; Direcției Juridice; reprezentantului Judeţului Cluj în A.G.A. la Compania de Apă Someş S.A.; societăţii Compania de Apă Someş S.A., precum şi Prefectului Judeţului Cluj şi se aduce la cunoştinţă publică prin afişarea la sediul Consiliului Judeţean Cluj şi pe pagina de internet „www.cjcluj.ro”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 120 din 22 iunie 2023**

*Prezenta hotărâre a fost adoptată cu 32 de voturi “pentru”, fiind astfel respectate prevederile legale privind majoritatea de voturi necesară.*